**IŠVADOJE DĖL KORUPCIJOS RIZIKOS ANALIZĖS**

**SOCIALINĖS APSAUGOS IR DARBO MINISTERIJOS (TOLIAU – SADM)**

**IR JAUNIMO REIKALŲ DEPARTAMENTO PRIE SADM VEIKLOS SRITYSE**

**PATEIKTŲ REKOMENDACIJŲ ĮGYVENDINIMO STEBĖSENA**

**PATEIKTŲ PASIŪLYMŲ ĮGYVENDINIMAS**

|  |  |  |  |
| --- | --- | --- | --- |
| **Eil. Nr.** | **STT pasiūlymai** | **SADM planuojamos įgyvendinti priemonės** | **Specialiųjų tyrimų tarnybos vertinimas** |
|  | *Išvadoje dėl korupcijos rizikos analizės nurodyti pasiūlymai.* | **Atsižvelgta** – detalizuoti, nurodyti kaip?**Atsižvelgta iš dalies** – detalizuoti, nurodyti kaip? Pagrįsti, kodėl atsižvelgta tik iš dalies?**Neatsižvelgta** – pagrįsti kodėl? |  |
| 1. | 5.1.1. Atskirti teisinio reglamentavimo (projektų konkursų finansavimo nuostatų rengimo ir tvirtinimo), konkursų organizavimo ir konkursų administravimo funkcijas, pavesti jas atlikti skirtingoms įstaigoms ir (ar) sistemiškai SADM lygmeniu nustatyti ir tvirtinti tam tikro laikotarpio projektų finansavimo prioritetus, kurie negalėtų būti keičiami konkursų nuostatuose, pvz..:5.1.1.1. Pagal sritis (šeimos gerovės ir vaiko teisių apsaugos politikai, jaunimo politikai įgyvendinti, socialinei aprėpčiai stiprinti, nevyriausybinių organizacijų ir bendruomenių plėtrai užtikrinti bei socialinės apsaugos ir darbo politikos įgyvendinimui).5.1.1.2. Pagal priemones patvirtinti tam tikrus aiškiai apibrėžtus finansavimo prioritetus tam tikram laikotarpiui. | **Atsižvelgta.** Jau dabar didžiojoje dalyje finansavimo konkursų nuostatai yra tvirtinami Socialinės apsaugos ir darbo ministerijoje (toliau – SADM, ministerija), o administravimas perduotas Socialinių paslaugų ir priežiūros departamentui prie Socialinės apsaugos ir darbo ministerijos (toliau – SPPD). Numatoma praktiką įdiegti ir įgyvendinant kitus finansavimo konkursus.Projektų finansavimo prioritetus planuojama nustatyti socialinės apsaugos ir darbo ministro tvirtinamuose teisės aktuose, kurie negalėtų būti keičiami konkursų nuostatuose. ***2020 m. balandis***Nevyriausybinių organizacijų projektų, skirtų valstybinės moterų ir vyrų lygių galimybių 2015–2021 metų programos įgyvendinimo veiksmų plano 2018–2021 metams priemonėms įgyvendinti, atrankos konkurso (toliau – Atrankos konkursas) organizavimą vykdė Socialinės apsaugos ir darbo ministerija. 2020 m. Atrankos konkurso organizavimo nuostatai buvo patvirtinti Socialinės apsaugos ir darbo ministro 2019 m. spalio 11 d. įsakymu Nr. A1-606 „Dėl nevyriausybinių organizacijų projektų, skirtų valstybinės moterų ir vyrų lygių galimybių 2015–2021 metų programos įgyvendinimo veiksmų plano 2018–2021 metams priemonėms įgyvendinti, atrankos konkurso organizavimo 2020 metaisnuostatų patvirtinimo“ (toliau - Atrankos konkurso nuostatai). Remiantis Atrankos konkurso nuostatų 21 p. paraiškų vertinimą bei tolimesnį Atrankos konkurso administravimą vykdė bei laimėjusių projektų įgyvendinimo stebėsena vykdo SPPD.Finansavimo prioritetus numato Atrankos konkurso nuostatų 10 p. Nevyriausybinių organizacijų projektų, skirtų smurto artimoje aplinkoje prevencijai ir smurtiniam elgesiui keisti, atrankos konkurso (toliau – Smurto prevencijos konkurso) 2020 metais organizavimą vykdė Socialinės apsaugos ir darbo ministerija. Smurto prevencijos konkurso nuostatai buvo patvirtinti Socialinės apsaugos ir darbo ministro 2019 m. spalio 3 d. įsakymu Nr. A1-575 „Dėl nevyriausybinių organizacijų projektų, skirtų smurto artimoje aplinkoje prevencijai ir smurtiniam elgesiui keisti, atrankos konkurso organizavimo 2020 metais nuostatų patvirtinimo“. Smurto prevencijos konkurso nuostatų 19 p., IV, V skyriai numato, kad paraiškų vertinimą bei tolimesnį Atrankos konkurso administravimą, projektų įgyvendinimo stebėseną vykdo SPPD. Finansavimo prioritetus numato Smurto prevencijos konkurso nuostatų 11, 12 p. | Pasiūlymas laikytinas įgyvendintu.Pastabų ir pasiūlymų nėra. |
| 2. | 5.1.2 Atlikinėti projektų finansavimo konkursų nuostatų projektų antikorupcinius vertinimus, atkreipti dėmesį į galimas projektų spragas ir dviprasmiškas nuostatas, dėl kurių projektų finansavimo konkursų nuostatai galėtų būti aiškinami ar taikomi skirtingai konkurso metu vertinant pateiktas paraiškas. | **Atsižvelgta.** Kai bus keičiami projektų finansavimo konkurso nuostatai arba rengiami nauji, jeigu projekto finansavimo konkurso nuostatų projektas atitiks bent vieną iš Lietuvos Respublikos korupcijos prevencijos 8 straipsnyje nurodytų atvejų, bus atliekamas projekto finansavimo konkurso nuostatų projekto antikorupcinis vertinimas. ***2020 m. balandis***Parengus taisyklių projektą bus atliekamas antikorupcinis vertinimas. | Pasiūlymas laikytinas įgyvendintu.Pastabų ir pasiūlymų nėra. |
| 3. | 5.1.3. Apsvarstyti laisvalaikio ir pramoginio pobūdžio renginių organizavimo, mokymų organizavimo projekto įgyvendinimo metu finansavimo valstybės biudžeto lėšomis tikslingumą, taip pat konkursų nuostatuose nustatyti papildomus reikalavimus ir (ar) ribojimus, konkrečius įgyvendinimo rodiklius, siekiant užtikrinti šių veiklų atitiktį valstybės finansuojamų priemonių tikslams. | **Atsižvelgta iš dalies.** Pastaba priimtina, tačiau jau dabar konkursų finansavimo nuostatuose yra numatyti rodikliai, kurie yra susieti su finansuojamų priemonių tikslais. Pavyzdžiui, Vaikų dienos centrų veiklos projektų atrankos konkurso nuostatų, patvirtintų Lietuvos Respublikos socialinės apsaugos ir darbo ministro 2018 m. lapkričio 29 d. įsakymu Nr. A1-680 „Dėl Vaikų dienos centrų veiklos projektų atrankos konkurso 2019 metais nuostatų patvirtinimo ir komisijos sudarymo“ (toliau – VDC nuostatai) 1 priedo 6 dalies (detali projekto įgyvendinimo sąmata) 2.3 p. numatyta, kad išlaidos projektui įgyvendinti reikalingoms paslaugoms (psichologo, teisininko, lektoriaus, mokymų ir kt.), tiesiogiai susijusioms su projekto įgyvendinama veikla, įsigyti, negali būti didesnė kaip 25 eurai už vieną valandą.Nevyriausybinių organizacijų, dirbančių šeimos gerovės srityje, veiklos projektų atrankos konkurso nuostatų, patvirtintų Lietuvos Respublikos socialinės apsaugos ir darbo ministro 2018 m. lapkričio 21 d. įsakymu Nr. A1-650 „Dėl Nevyriausybinių organizacijų, dirbančių šeimos gerovės srityje, veiklos projektų atrankos konkurso 2019 metais nuostatų patvirtinimo ir komisijos sudarymo“ (toliau – NVOŠG nuostatai) 1 priedo 6 dalies (detali projekto įgyvendinimo sąmata) 2.3 p. numatyta, kad išlaidos projektui įgyvendinti reikalingoms paslaugoms (psichologo, teisininko, lektoriaus, mokymų ir kt.), tiesiogiai susijusioms su projekto įgyvendinama veikla, įsigyti, negali būti didesnė kaip 25 eurai už vieną valandą.Nevyriausybinės organizacijos projekto, skirto konsultacinei pagalbai telefonu pozityvios tėvystės klausimais teikti tėvams, įtėviams, globėjams ir rūpintojams, atrankos konkurso nuostatų, patvirtintų Lietuvos Respublikos socialinės apsaugos ir darbo ministro 2018 m. lapkričio 29 d. įsakymu Nr. A1-682 „Dėl Nevyriausybinės organizacijos projekto, skirto konsultacinei pagalbai telefonu pozityvios tėvystės klausimais teikti tėvams, įtėviams, globėjams, ir rūpintojams, atrankos konkurso organizavimo 2019 metais nuostatų patvirtinimo ir komisijos sudarymo“ (toliau – Konsultacinės pagalbos telefonu nuostatai) 59 p. nurodoma, kad projekto veiklų vykdymo išlaidos turi būti apskaičiuotos remiantis Europos socialinio fondo agentūros atlikta prekių ir paslaugų kainų rinkos analize. ***Kituose konkursų nuostatuose bus detaliau atkreiptas dėmesys siekiant užtikrinti sąsajas.***  | Pasiūlymas laikytinas įgyvendintu.Pastabų ir pasiūlymų nėra. |
| 4. | 5.1.4. Apsvarstyti pakartotinio ir dvigubo tų pačių projektų finansavimo rizikos valstybės biudžeto lėšomis valdymo galimybes ir įdiegti šios rizikos kontrolės įgyvendinimo mechanizmą (kokiems konkursams ši rizika aktuali, kas ir kokiu būdu turėtų įvertinti ir t. t.). | **Atsižvelgta iš dalies.** Jau dabar yra dedamos pastangos siekiant užtikrinti, kad būtų išvengta pakartotinio ir dvigubo tų pačių projektų finansavimo rizikos. Tačiau, atsižvelgiant į pastabą, bus atkreiptas papildomas dėmesys ir ieškoma galimybių užtikrinti efektyvesnį mechanizmą.Taip pat pažymėtina, kad pakartotinio projektų finansavimo rizika aktuali tik tiems konkursams, kurių metu finansuojamos ne nuolatinio pobūdžio veiklos. Pavyzdžiui, Vaikų dienos centrų konkursui pakartotinio tų pačių projektų finansavimo rizika nėra aktuali, nes kaip tik yra skatinama šių paslaugų plėtra ir naujų vaikų dienos centrų steigimasis.NVOŠG bei konsultacinės pagalbos telefonu konkursų veiklos iš esmės yra nuolatinio pobūdžio. Dalis projektų, kurie atitinka reikalavimus – gauna finansavimą ir tęsia veiklas, pradėtas anksčiau.NVOŠG bei konsultacinės pagalbos telefonu konkursų veiklos iš esmės yra nuolatinio pobūdžio. Dalis projektų, kurie atitinka reikalavimus – gauna finansavimą ir tęsia veiklas, pradėtas anksčiau.***2020 m. balandis***Siekiant kad finansavimas, tam pačiam projektui, nesikartotų - Atrankos konkurso nuostatų 3.6. punkte pareiškėjui yra numatyta prievolė „įvardinti Informacija apie pareiškėjo dalyvavimą kituose Lietuvos Respublikos socialinės apsaugos ir darbo ministerijos organizuojamuose konkursuose ir (ar) einamaisiais ar praėjusiais kalendoriniais metais iš Ministerijos gautas lėšas pagal kitas programas (priemones), nurodant finansuotų projektų pavadinimus, įgyvendinimo laikotarpį ir gautą sumą, sudarytos (-ų) sutarties (-čių) numerį (-ius) bei sudarymo datą (-as)“.SPPD sukūrė sistemą SOPAS per kurią jau pradedama vykdyti NVO konkursus, teikiamos paraiškos, vykdomas vertinimas ir atsiskaitymas. Kol kas sistema dar pilotuojama, bet planuojama vis daugiau konkursų palaipsniui perkelti į šią platformą. | Pasiūlymas laikytinas įgyvendintu.Pastabų ir pasiūlymų nėra. |
| 5. | 5.1.5. Įvertinti projektų konkursų organizavimo procedūrų[[1]](#footnote-1) pakeitimo būtinybę, atsižvelgiant į bendrąją organizacijų rėmimo valstybės biudžeto lėšomis politiką, atitinkamai tikslinti teisinį reglamentavimą. | **Atsižvelgta.** Bus tikslinamas teisinis reglamentavimas, siekiant užtikrinti efektyvesnį projektų konkursų organizavimą.***2020 m. balandis***Atnaujinamos Projektų administravimo taisyklės | Pasiūlymas laikytinas kaip įgyvendinamas. |
|  | 5.1.6. Tikslinti Projektų administravimo taisykles: |  |
| 6. | 5.1.6.1. Aiškiai nustatyti finansavimo prioritetų parinkimo, nustatymo ir derinimo procedūras (sąsajos su strateginiais dokumentais ar pan.) ir užtikrinti prioritetinių sričių nustatymo nuoseklumą | **Atsižvelgta.** Derinant su skirtingų finansavimo konkursų administratoriais, bus numatyta prioritetų parinkimo, nustatymo ir derinimo procedūra.***2020 m. balandis***Bus svarstoma kartu su numatomais Projektų administravimo taisyklių pakeitimais. Pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas.Tai galioja visiems žemiau esantiems 8-19, 21 punktams dėl Projektų administravimo taisyklių. | Pasiūlymas laikytinas kaip įgyvendinamas. |
| 7. | 5.1.6.2. Nustatyti kvietimo teikti paraiškas paskelbimo konkursą organizuojančios įstaigos interneto svetainėje terminą, skaičiuojant nuo konkurso nuostatų paskelbimo TAR dienos.  | **Atsižvelgta.** Bus keičiamos Projektų administravimo taisyklės. ***2020 m. balandis***Atrankos konkurso nuostatų 3 p. numato kad Atrankos konkurso yra skelbiamas viešai Socialinės apsaugos ir darbo ministerijos interneto svetainėje socmin.lrv.lt. Informacija apie Atrankos konkurso paskelbimą yra skelbiama Ministerijos tinklalapyje iš kart po konkurso nuostatų paskelbimo TAR.  | Pasiūlymas laikytinas įgyvendintu.Pastabų ir pasiūlymų nėra. |
| 8. | 5.1.6.3. Nustatyti konkursų sustabdymo atvejus, pvz., priemonės išskaidymas į kelis konkursus ir pan. | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 9. | 5.1.6.4. Reglamentuoti veiksmus, kuriuos privalo atlikti konkursą organizuojanti įstaiga, jei per nustatytąjį terminą paraiškai pateikti dokumentų gauti nepavyko dėl ne nuo pareiškėjo priklausančių aplinkybių, pvz., neatsidaro el. paštu atsiųsti didelės apimties dokumentai, dokumentai mainavietėje nebeprieinami ir pan. | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 10. | 5.1.6.5. Reglamentuoti paraiškų (ne)atitikties formaliesiems kriterijams įvertinimo rezultatų nagrinėjimo komisijoje terminus ir pareiškėjų informavimo apie konkurso komisijos priimtus sprendimus dėl jų pateiktų paraiškų atitikties formaliesiems kriterijams (atitinka ar neatitinka) ir tolesnės paraiškos vertinimo eigos ar atmetimo.  | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 11. | 5.1.6.6. Vertinti Projektų administravimo taisyklių nuostatas, reglamentuojančias tam tikrų kartu su paraiška privalomai teikiamų dokumentų pateikimą, atsižvelgiant į Viešojo administravimo įstatymo 26 straipsnio 2 dalies nuostatas[[2]](#footnote-2). Nustatyti aiškius vertinimo kriterijus – kokių rodiklių duomenys turėtų būti renkami ataskaitose, atsisakyti kitų nereikšmingų, perteklinių duomenų rinkimo. | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 12. | 5.1.6.7. Reglamentuoti konkursų komisijų sudėties formavimui taikomus reikalavimus, t. y. minimalų komisijos narių skaičių ir atstovaujamų įstaigų bei organizacijų proporcijas komisijoje (pvz., 50 proc. komisijos narių sudaro konkursą organizuojančios įstaigos ir (ar) SADM atstovai, 50 proc. – kitų organizacijų, asociacijų atstovai), jų delegavimo į komisiją procedūras. Siūlytina, kad būtent valstybės biudžeto asignavimų valdytojo darbuotojas būtų paskiriamas konkurso komisijos pirmininku, kadangi komisijos funkcijos sietinos su lėšų planavimo įvertinimu.  | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 13. | 5.1.6.8. Nustatyti atvejų, kai konkurso komisija gali nepritarti pirminio ekspertų atliktų projektų vertinimo rezultatams, baigtinį sąrašą. Reglamentuoti, kuriais atvejais atliekamas pakartotinis projektų vertinimas, pasitelkiant trečiąjį ekspertą. Atsisakyti komisijai suteiktos teisės nepritarti pakartotinio trečiojo eksperto atlikto vertinimo rezultatams ir nuspręsti pačiai vertinti paraiškas, taip pat posėdžio metu pakeisti ekspertinio paraiškų reitingavimo rezultatus. | **Atsižvelgta.** Bus keičiamos Projektų administravimo taisyklės.***2020 m. balandis***Atvejai, kai konkurso komisija gali nepritarti pirminio ekspertų atliktų projektų vertinimo rezultatams ir yra atliekamas pakartotinis projektų vertinimas, pasitelkiant trečiąjį ekspertą - numatyti Atrankos konkurso nuostatų 36 p. | Pasiūlymas laikytinas įgyvendintu.Pastabų ir pasiūlymų nėra. |
| 14. | 5.1.6.9. Aiškiai nustatyti, kaip, pasitelkus trečiąjį ekspertą, apskaičiuojamas projekto įvertinimo galutinis vidurkis, pagal kurį reitinguojami visi projektai, pvz., ar skaičiuojami visų 3 ekspertų įvertinimai, ar apskaičiuojant galutinį vidurkį skaičiuojami dviejų (iš trijų pasitelktų) ekspertų pateikti vertinimai, kurie yra labiausiai susiję, arba siūloma nustatyti procedūrą, kurios metu keli ekspertai galėtų pagrįstai sutarti dėl galutinio projekto įvertinimo.  | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 15. | 5.1.6.10. Nustatyti, kokia tvarka turi būti mažinamas pagrįstai prašomas projekto biudžetas, atsižvelgiant į ekspertų pateiktą paraiškų reitingavimą, kai visų pareiškėjų pagrįstai prašomų lėšų suma viršija tam tikrai priemonei skirtų valstybės biudžeto lėšų sumą. Susieti paraiškų reitingavimo rezultatus su prašomos konkrečios sumos skyrimu ir (ar) jos mažinimu[[3]](#footnote-3). | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 16. | 5.1.6.11. Nustatyti aiškius vertinimo kriterijus, kokių rodiklių duomenys turėtų būti renkami ataskaitose, atsisakyti kitų nereikšmingų, perteklinių duomenų rinkimo. | **Atsižvelgta.** Bus keičiamos Projektų administravimo taisyklės.***2020 m. balandis***Nevyriausybinių organizacijų projektų, skirtų valstybinės moterų ir vyrų lygių galimybių 2015–2021 metų programos įgyvendinimo veiksmų plano 2018–2021 metams priemonėms įgyvendinti, atrankos konkurso, patvirtinto Socialinės apsaugos ir darbo ministro 2019 m. spalio 11 d. įsakymu Nr. A1-606 „Dėl nevyriausybinių organizacijų projektų, skirtų valstybinės moterų ir vyrų lygių galimybių 2015–2021 metų programos įgyvendinimo veiksmų plano 2018–2021 metams priemonėms įgyvendinti, atrankos konkurso organizavimo 2020 metaisnuostatų patvirtinimo“, tikslas yra įgyvendinti konkrečias Lietuvos Respublikos moterų ir vyrų lygių galimybių įstatymą ir Valstybinės moterų ir vyrų lygių galimybių 2015–2021 metų programos įgyvendinimo veiksmų plano 2018–2021 metams, patvirtinto Lietuvos Respublikos socialinės apsaugos ir darbo ministro 2018 m. birželio 27 d. įsakymu Nr. A1-331 „Dėl Valstybinės moterų ir vyrų lygių galimybių 2015–2021 metų programos įgyvendinimo veiksmų plano 2018–2021 metams patvirtinimo“ (toliau – Veiksmų planas), priemones kurių įgyvendinimo rodikliai yra nustatyti šiame plane ir turi būti pasiekti vykdant veiklas ir už jų įgyvendinimą atsiskaityta. | Pasiūlymas laikytinas įgyvendintu.Pastabų ir pasiūlymų nėra. |
| 17. | 5.1.6.12. Numatyti sankcijas už vertinimo kriterijų ir prioritetų nepasiekimą. | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 18. | 5.1.6.13. Atsisakyti projektų vertinimo komisijos konkursą organizuojančioje įstaigoje sudarymo galimybės[[4]](#footnote-4), kaip funkcijų atskyrimo neužtikrinančios ir korupcijos riziką didinančios priemonės.  | **Atsižvelgta.** Bus keičiamos Projektų administravimo taisyklės.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 19. | 5.1.7. Registruoti gaunamas paraiškas dokumentų valdymo sistemoje ,,Avilys“. | **Atsižvelgta.** SPPD planuojama pradėti naudoti Socialinių programų, priemonių ir projektų atrankos, administravimo ir vertinimo informacinės sistemą (toliau – SoPAS). Planuojama, kad gautos paraiškos bus registruojamos SoPAS.***2020 m. balandis***Kaip minėta 5.1.4 dėl SPPD, SOPAS sistema dar tik pilotuojama su nedidele konkursų apimtimi, tačiau numatoma vis didesnę konkursų dalį paleisti per sistemą. | Pasiūlymas laikytinas įgyvendintu.Pastabų ir pasiūlymų nėra. |
| 20. | 5.1.8. Standartizuoti paraiškų atrankos procesą ir dokumentus: patvirtinti ir naudoti IS adaptuotas tipines formas visiems SADM, JRD, NRD konkursams (paraiškos ir sąmatos, formaliųjų kriterijų anketos, ekspertinio vertinimo anketos, suvestinės, ataskaitos, kiti dokumentai). | **Atsižvelgta.** Bus keičiamos Projektų administravimo taisyklės bei ilgainiui parengti standartizuoti dokumentai.***2020 m. balandis***Dėl Projektų administravimo taisyklių pradėjome konsultacijas su skyriais 2019 m. lapkričio mėn., 2020 m. pradžioje buvo sudaryta darbo grupė, šiuo metu taisyklių projektas yra rengiamas. | Pasiūlymas laikytinas kaip įgyvendinamas. |
| 21. | 5.1.9. Parengti ir patvirtinti teisės aktą, reglamentuojantį Viešųjų ir privačių interesų derinimo valstybinėje tarnyboje įstatymo nuostatų įgyvendinimo įstaigoje tvarką. | **Atsižvelgta.** Parengtas Viešųjų ir privačių interesų derinimo valstybinėje tarnyboje įstatymo nuostatų laikymosi Lietuvos Respublikos socialinės apsaugos ir darbo ministerijoje tvarkos aprašo (toliau – SADM interesų derinimo tvarka) projektas, kuris yra derinimo stadijoje. Įsteigtas Prevencijos skyrius, kuris yra atsakingas už Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų įgyvendinimą SADM. Priėmus darbuotojus į Prevencijos skyrių, bus neatidėliotinai pradėtas nuostatuose ir pareigybėse nustatytos veiklos organizavimas. Dabar yra atlikti tokie darbai: Lietuvos Respublikos socialinės apsaugos ir darbo ministro 2019 m. balandžio 26 d. įsakymu Nr. A1-230 patvirtinti Prevencijos skyriaus nuostatai, vienas iš veiklos tikslų yra „4.3. padėti darbuotojams ir kitiems ministro į pareigas skiriamiems asmenims įgyvendinti Lietuvos Respublikos viešųjų ir privačių interesų derinimo valstybinėje tarnyboje įstatymo reikalavimus“. Įgyvendindamas skyriaus nuostatų 5.3. papunktyje nurodytą uždavinį „padėti ministrui ir (ar) kancleriui užtikrinti Lietuvos Respublikos viešųjų ir privačių interesų derinimo valstybinėje tarnyboje įstatymo įgyvendinimą“ skyrius: 1. padeda ministrui ir (ar) kancleriui kontroliuoti, kaip ministerijos valstybės tarnautojai, ministerijos darbuotojai, dirbantys pagal darbo sutartis ir turintys administravimo įgaliojimus, asmenys, ministerijoje paskirti atlikti supaprastintus viešuosius pirkimus, viešųjų pirkimų komisijų nariai, ekspertai, įstaigų prie ministerijos vadovai, ministerijai pavaldžių biudžetinių įstaigų vadovai (toliau – asmenys, dirbantys valstybinėje tarnyboje) vykdo Lietuvos Respublikos viešųjų ir privačių interesų derinimo valstybinėje tarnyboje įstatymo nuostatas; 2. prižiūri, kad asmenys, dirbantys valstybinėje tarnyboje, viešųjų ir privačių interesų derinimą reguliuojančių teisės aktų nustatyta tvarka ir terminais pildytų ir teiktų savo privačių interesų deklaracijas; 3. atlieka nuolatinę privačių interesų deklaracijų turinio kontrolę, administruoja Vyriausiosios tarnybinės etikos komisijos informacinėje sistemoje, tvarkančioje privačių interesų deklaracijas, ministerijos darbuotojų ir ministro į pareigas skiriamų asmenų pateiktas deklaracijas, atlieka tokių deklaracijų apskaitą, deklaracijose nurodytų duomenų analizę bei įgyvendina kitas teisės aktų vykdymo priežiūros ir kontrolės funkcijas; 4. informuoja ministrą arba kanclerį ir tiesioginį asmens, dirbančio valstybinėje tarnyboje, vadovą apie pastebėtus privačių interesų deklaracijoje nurodytus duomenis ar kitas žinomas (paaiškėjusias) aplinkybes, galinčias kelti interesų konfliktą; 5. informuoja asmenis, dirbančius valstybinėje tarnyboje apie jų privačių interesų deklaracijoje pastebėtas klaidas ir neatitikimus ir, esant šių asmenų prašymui, teikia siūlymus, kaip jas ištaisyti; 6. organizuoja darbuotojų mokymus viešųjų ir privačių interesų derinimo valstybinėje tarnyboje klausimais, instruktuoja ir konsultuoja juos, kaip elgtis susidūrus su interesų konfliktais jų veikloje ir kaip jų išvengti; 7. pagal kompetenciją padeda užtikrinti personalo elgesio ir profesinės etikos normų laikymąsi; 8. bendradarbiauja su Vyriausiąja tarnybinės etikos komisija įgyvendinant Lietuvos Respublikos viešųjų ir privačių interesų derinimo valstybinėje tarnyboje įstatymo nuostatas. Kartu su skyriaus nuostatais yra parengtas Viešųjų ir privačių interesų derinimo valstybinėje tarnyboje įstatymo nuostatų laikymosi Lietuvos Respublikos socialinės apsaugos ir darbo ministerijoje tvarkos aprašo projektas, kurio tikslas – nustatyti valstybinėje tarnyboje dirbančių asmenų privačių interesų deklaravimo, Įstatymo laikymosi kontrolės, iškilus interesų konfliktui, asmenų nusišalinimo ar nušalinimo nuo sprendimų priėmimo procedūras ministerijoje.***2020 m. balandis***Lietuvos Respublikos socialinės apsaugos ir darbo ministras 2019 m. liepos 9 d. įsakymu Nr. A1- 391 „Dėl Viešųjų ir privačių interesų derinimo valstybinėje tarnyboje įstatymo nuostatų laikymosi Lietuvos Respublikos socialinės apsaugos ir darbo ministerijoje“ patvirtino Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų laikymosi Lietuvos Respublikos socialinės apsaugos ir darbo ministerijoje rekomendacijas (toliau – Rekomendacijos). Atsižvelgiant į nuo 2020 m. sausio 1 d. įsigaliojusią naują Viešųjų ir privačių interesų derinimo įstatymo redakciją, Rekomendacijos Lietuvos Respublikos socialinės apsaugos ir darbo ministro 2020 m. sausio 2 d. įsakymu Nr. A1-2 „Dėl Lietuvos Respublikos socialinės apsaugos ir darbo ministro 2019 m. liepos 9 d. įsakymo Nr. A1-391 „Dėl Viešųjų ir privačių interesų derinimo valstybinėje tarnyboje įstatymo nuostatų laikymosi Lietuvos Respublikos socialinės apsaugos ir darbo ministerijoje“ pakeitimo“ buvo išdėstytos nauja redakcija. | Pasiūlymas laikytinas įgyvendintu.Pastabų ir pasiūlymų nėra. |
| 22. | 5.1.10. Užtikrinti naujai priimamų valstybės tarnautojų ir darbuotojų konsultavimą, kaip tinkamai įgyvendinti prievolę deklaruoti privačius interesus. | **Atsižvelgta.** Lietuvos Respublikos socialinės apsaugos ir darbo ministro 2019 m. balandžio 26 d. įsakymu Nr. A1-227 patvirtintas Prevencijos skyriaus vyresniojo patarėjo pareigybės aprašymas. Šias pareigas einantis valstybės tarnautojas vykdys specialiosios veiklos srities viešųjų ir privačių interesų derinimo funkcijas kartu su kitomis funkcijomis. Jam pavesta: organizuoti darbuotojų mokymus viešųjų ir privačių interesų derinimo valstybinėje tarnyboje klausimais, instruktuoti ir konsultuoti juos, kaip elgtis susidūrus su interesų konfliktais jų veikloje ir kaip jų išvengti; prižiūrėti, kad asmenys, dirbantys valstybinėje tarnyboje nustatyta tvarka ir terminais pildytų ir teiktų savo privačių interesų deklaracijas. | Pasiūlymas laikytinas įgyvendintu.Pastabų ir pasiūlymų nėra. |
| 23. | 5.1.11. Užtikrinti sąlygas įstaigos administracijos padalinių vadovams susipažinti su jiems pavaldžių asmenų privačių interesų deklaracijose pateiktais duomenimis. | **Atsižvelgta.** SADM interesų derinimo tvarkos projektas, nustato, kad tiesioginiai vadovai, vykdydami įstatymo laikymosi kontrolę privalo: „1.1. tiesioginiai vadovai, viešojo pirkimo komisijos pirmininkai, komisijų ir grupių vadovai, ministerijos kancleris, viceministrai, vykdydami kontrolę, kaip nustatyta Įstatymo 22 str. 1 dalies 2 punkte, Taisyklių 44-49 punktuose ir Vyriausiosios tarnybinės etikos komisijos (toliau – VTEK) 2009 m. kovo 26 d. rezoliucijoje Nr. KS-25 „Dėl Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų laikymosi kontrolės vykdymo“, privalo VTEK nustatyta tvarka registruotis elektroninėje Privačių interesų deklaracijų tvarkymo informacinėje sistemoje, kad galėtų: 1.1.1. susipažinti su pateiktų pavaldžių darbuotojų privačių interesų deklaracijose duomenimis VTEK Privačių interesų deklaracijų tvarkymo informacinėje sistemoje;1.1.2. neskirti darbuotojams užduočių, susijusių su įstaigomis, įmonėmis, ar organizacijomis ir pan., kuriose jie turi privačių interesų (akcijos, artimų asmenų darbas, narystė ir pan.) ar kitų užduočių, galinčių sukelti interesų konfliktą <...> ir kiti punktai, kuriais bus užtikrinama kontrolė.Patvirtinus SADM interesų derinimo tvarką bus organizuota galimybė skyriaus vadovams prisijungti prie VTEK Privačių interesų deklaracijų tvarkymo informacinės sistemos.***2020 m. balandis***Iki 2020 m. sausio 1 d. galiojęs Rekomendacijų 29 punktas numatė pareigą grupių ar skyrių vadovams, viešųjų pirkimų komisijų pirmininkams, komisijų ir darbo grupių, projektų vadovams, ministerijos kancleriui, viceministrams vykdyti Viešųjų ir privačių interesų derinimo valstybinėje tarnyboje įstatymo nuostatų laikymosi kontrolę ir Vyriausiosios tarnybinės etikos komisijos nustatyta tvarka registruotis Privačių interesų deklaravimo informacinėje sistemoje. Nuo 2020 m. sausio 1 d. visos deklaruojančių asmenų privačių interesų deklaracijos tapo viešos ir skelbiamos Vyriausiosios tarnybinės etikos komisijos interneto svetainėje. Papildomų sąlygų padalinių vadovams susipažinti su jiems pavaldžių asmenų privačių interesų deklaracijose pateiktais duomenimis nereikia. | Pateiktiems argumentams pritarta.Pastabų ir pasiūlymų nėra. |
| 24. | 5.1.12. Kasmet organizuoti mokymus viešųjų ir privačių interesų derinimo tema. | **Atsižvelgta.** Kai tik bus priimti darbuotojai į Prevencijos skyrių, bus organizuoti mokymai viešųjų ir privačių interesų derinimo tema.***2020 m. balandis***2019 m. lapkričio mėnesį buvo priimti 2 Prevencijos skyriaus darbuotojai. 2019 m. mokymai nevyko. 2020 m. planuojami mokymai III-IV ketvirtyje. | Pasiūlymas laikytinas įgyvendintu.Pastabų ir pasiūlymų nėra. |
| 25. | 5.1.13. Periodiškai atlikti valstybės tarnautojų ir darbuotojų privačių interesų deklaracijų turinio kontrolę ir deklaracijų duomenų tikrinimus. | **Atsižvelgta.** Lietuvos Respublikos socialinės apsaugos ir darbo ministro 2019 m. balandžio 26 d. įsakymu Nr. A1-230 patvirtintų Prevencijos skyriaus nuostatų 8.3. punktas nustato, kad skyrius „atlieka nuolatinę privačių interesų deklaracijų turinio kontrolę, administruoja Vyriausiosios tarnybinės etikos komisijos informacinėje sistemoje, tvarkančioje privačių interesų deklaracijas, ministerijos darbuotojų ir ministro į pareigas skiriamų asmenų pateiktas deklaracijas, atlieka tokių deklaracijų apskaitą, deklaracijose nurodytų duomenų analizę bei įgyvendina kitas teisės aktų vykdymo priežiūros ir kontrolės funkcijas“, o 2019 m. balandžio 26 d. įsakymu Nr. A1-227 patvirtintame Prevencijos skyriaus vyresniojo patarėjo pareigybės aprašyme darbuotojui, atliekant nuolatinę pateiktų deklaracijų turinio kontrolę, pavesta informuoti asmenis, dirbančius valstybinėje tarnyboje apie jų privačių interesų deklaracijoje pastebėtas klaidas ir neatitikimus ir, esant šių asmenų prašymui, teikti siūlymus, kaip jas ištaisyti taip pat informuoti ministrą ir (ar) kanclerį bei tiesioginį asmens, dirbančio valstybinėje tarnyboje vadovą apie pastebėtus privačių interesų deklaracijoje nurodytus duomenis ar kitas žinomas (paaiškėjusias) aplinkybes, galinčias kelti interesų konfliktą. | Pasiūlymas laikytinas įgyvendintu.Pastabų ir pasiūlymų nėra. |
|  |  | **JRD planuojamos įgyvendinti priemonės** |  |
| 26. | 5.2.2. Konkursų organizavimo biudžetiniams metams ciklo pradžioje sukurti ir įstaigos interneto svetainėje skelbti būsimų konkursų planą su preliminariais priemonių tikslais, pareiškėjais, sumomis ir pan. | **Atsižvelgta.** Informacija apie Departamento planuojamus skelbti finansavimo konkursus paskelbta [https://jrd.lt/fmansavimo-konkursai- organizacijoms](https://jrd.lt/fmansavimo-konkursai-organizacijoms) | Pasiūlymas laikytinas įgyvendintu.Pastabų ir pasiūlymų nėra. |
| 27. | 5.2.3. Skelbti savo įstaigos interneto svetainėje informaciją apie konkursui pateiktų paraiškų atitiktį (atitinka ar neatitinka) formaliesiems kriterijams ir priimtus sprendimus dėl tolesnės paraiškų vertinimo eigos ar atmetimo iš karto po konkurso komisijos atitinkamo sprendimo priėmimo.  | **Atsižvelgta.** Informacija skelbiama Departamento svetainėje, pavyzdžiui, httns://ird.lt/iaunimo-reikalu- departamentas/ nauiienos/skelbiami-uzsienio- lietuvi-jaunimo-orsanizacii-veiklos-proiekt- 2019-metais-finansavimo-konkurso-fonnali-i- kri teri j - vertinimo-rezultatai | Pasiūlymas laikytinas įgyvendintu.Pastabų ir pasiūlymų nėra. |
| 28. | 5.2.5. Siekiant gerinti ekspertų teikiamų paslaugų kokybę, užtikrinti atgalinį ryšį[[5]](#footnote-5), pateikti pasiūlymus SPPD dėl ekspertų atliktų paslaugų kokybės įvertinimo kriterijų. | **Atsižvelgta.** 2019 m. sausio 31 d. raštu Nr. 2S-134 (5.2) „Dėl finansavimo konkursų paraiškų vertinimo atmintinės“, Socialinių paslaugų priežiūros departamentui prie Socialinės apsaugos ir darbo ministerijos buvo pateiktos Departamento darbuotojų paruoštos gairės ekspertams su esminiais momentais, vertinant finansavimo konkursams pateiktas paraiškas. | Pasiūlymas laikytinas įgyvendintu.Pastabų ir pasiūlymų nėra. |
|  | Konkursų nuostatuose |  |  |
| 29. | 5.2.11. Užtikrinti, kad būtų nustatomi tik Projektų administravimo taisyklių nuostatas atitinkantys formalieji kriterijai, neišplečiant jų turinio, siekiant išvengti galimų neatitikimų, atsisakyti projekto formaliųjų kriterijų įvertinimo formos tvirtinimo (kaip nuostatų priedo). | **Atsižvelgta iš dalies.** Formaliųjų kriterijų vertinimo forma sukonkretinta, neišplečiant vertinimo turinio. | Pasiūlymas laikytinas įgyvendintu.Pastabų ir pasiūlymų nėra. |
| 30. | 5.2.14. Projektų vertinimams nustatyti aiškius, nedviprasmiškus kriterijus ir konkrečias jų vertinimo išraiškas, atsisakyti aptakių, aprašomojo pobūdžio vertinimo kriterijų, didelių galimų skirti balų intervalų, kai tarpinių balų reikšmės neapibrėžtos. | **Atsižvelgta.** Peržiūrėtos turinio vertinimo formos, konkretizuoti kriterijai. Turinio vertinimo forma papildyta informacija ekspertui, kur (kurioje paraiškos dalyje ir (ar) dokumente) ekspertas gali rasti konkrečią vertinamąją informaciją. | Pasiūlymas laikytinas įgyvendintu.Pastabų ir pasiūlymų nėra. |
| 31. | 5.2.15. Užtikrinti, kad paraiškose būtų nurodomi veiklų kiekybiniai rodikliai ir projekto poveikis, pvz., tam tikrai grupei priklausančių asmenų grupei skaičius. | **Atsižvelgta.** Pareiškėjas šią informaciją turi nurodyti pildydamas veiklų planą. | Pasiūlymas laikytinas įgyvendintu.Pastabų ir pasiūlymų nėra. |
| 32. | 5.3. Pakeisti JRD prie SADM komisijų darbo reglamentą ir panaikinti galimybę konkurso komisijos nariams savo nuožiūra per posėdį pakeisti ekspertų pateiktoje projektų vertinimo suvestinėje nurodytąjį paraiškų reitingavimą. | **Atsižvelgta.** 2019 m. kovo 29 d. Departamento direktoriaus įsakymu Nr. 2V-74 (1.4) „Dėl 2018 m. sausio 30 d. įsakymo Nr. 2V-7 (1.4) „Dėl Jaunimo reikalų departamento prie Socialinės apsaugos ir darbo ministerijos komisijų darbo reglamento patvirtinimo“ 1, 4, 37 punktų pakeitimo“ pakeista nuostata, suteikianti galimybę Komisijai nepritarti ekspertų skirtų balų vidurkiui ir jų siūlomų skirti projektams / programoms įgyvendinti sumų vidurkiui. Tokiu atveju paraiška turėtų būti perduota trečiojo eksperto vertinimui. Atkreipiame dėmesį, kad šis pakeitimas taip pat turi būti numatytas ir Lietuvos Respublikos socialinės apsaugos ir darbo ministro 2007 m. birželio 6 d. įsakymu Nr. Al-155“Dėl Projektų administravimo taisyklių patvirtinimo“ patvirtintose Projektų administravimo taisyklėmis, siekiant skirti papildomas lėšas trečiojo eksperto vertinimams. | Pasiūlymas laikytinas įgyvendintu.Pastabų ir pasiūlymų nėra. |
|  |  | **SPPD planuojamos įgyvendinti priemonės** |  |
| 33. | 5.4.1. Vertinant paraiškų atitiktį formaliesiems kriterijams, atkreipti dėmesį į garantinius raštus dėl prisidėjimo prie projekto finansavimo išdavusios įstaigos ar organizacijos galimą santykį su pareiškėju | **Atsižvelgta.** Socialinių paslaugų priežiūros departamento prie Socialinės apsaugos ir darbo ministerijos (toliau – Departamentas) Projektų atrankos skyriaus darbuotojai, vertindami projektų atitiktį formaliesiems kriterijams, įpareigoti susipažinti su teikiamų garantinių raštų turiniu bei atkreipti dėmesį į atvejus, kai pareiškėjo vadovas ir organizacijos ar įstaigos, pateikusios garantinį raštą dėl prisidėjimo prie projekto finansavimo, vadovas, yra tas pats asmuo. Tokiais atvejais Projektų atrankos skyriaus darbuotojai VĮ Registrų centro Juridinių asmenų dalyvių informacinėje sistemoje patikrinę duomenis apie organizacijos ar įstaigos vadovą, apie nustatytas aplinkybes informuoja konkurso organizatorių, pateikdami formaliųjų kriterijų atitikties vertinimo suvestinę.  | Pasiūlymas laikytinas įgyvendintu.Pastabų ir pasiūlymų nėra. |
| 34. | 5.4.2. Tikslinti SPPD direktoriaus 2018 m. vasario 6 d. įsakymu Nr. V1-52 patvirtintus ekspertams taikytinus kvalifikacinius reikalavimus ir nustatyti konkrečius, aiškius ekspertų turimai projektų vertinimo patirčiai (taip pat socialinių programų projektų vertinimo), projektų administravimo, rengimo, įgyvendinimo patirčiai, taip pat išsilavinimui, kvalifikacijos kėlimui taikytinus reikalavimus, kurie negalėtų būti keičiami ir taikomi skirtingi kiekvieno konkurso metu perkant ekspertų paslaugas | **Atsižvelgta.** Patikslinus Departamento direktoriaus 2018 m. vasario 6 d. įsakymu Nr. V1-52 patvirtintus ekspertams taikytinus kvalifikacinius reikalavimus, Paslaugų pirkimo techninėje specifikacijoje Paslaugų teikėjams yra keliami vienodi bendrieji reikalavimai: paslaugas gali teikti asmenys, turintys aukštąjį išsilavinimą (socialinių mokslų studijų srities), turintys ne mažesnę kaip vienų metų projektų paraiškų vertinimo patirtį arba ne mažiau kaip 20 (dvidešimt) projektų paraiškų vertinimo, projektų administravimo, rengimo, įgyvendinimo patirtį. Departamentas rengdamas technines specifikacijas analizuoja Konkurso organizatorių pateiktas rekomendacijas ir pastabas, įvertina organizuojamų konkursų specifiką. Dėl nurodytų priežasčių techninėje specifikacijoje ekspertams nustatomi papildomi specialieji reikalavimai, susiję su tam tikros socialinės srities (pvz. projektų paraiškų vertinimo patirtis jaunimo socialinės ar švietimo programų (priemonių) srityje ir pan.) kompetencijų turėjimu.  | Pasiūlymas laikytinas įgyvendintu.Pastabų ir pasiūlymų nėra. |
| 35. | 5.4.3. Siekiant didesnio ekspertų atliekamų projektų vertinimo skaidrumo ir nešališkumo, apsvarstyti galimybę organizuoti ekspertų atliekamų paraiškų vertinimą tokiu būdu, kad jie nematytų, kurio pareiškėjo paraišką vertina, pvz., paraiškoms žymėti naudoti kodus | **Neatsižvelgta.** Pagal konkurso organizatorių patvirtintas konkursų paraiškų formas ir prašomų pateikti priedų formas, pobūdį bei skaičių Departamente nėra techninių galimybių bei žmogiškųjų resursų atlikti paraiškų ir pateiktų priedų nuasmeninimą.Pažymėtina, kad vadovaujantis konkursų nuostatų, patvirtintų konkursų organizatorių, reikalavimais, ekspertams kyla pareiga įvertinti pareiškėjų patirtį, kompetencijas, vaidmenį socialinėje visuomeninėje srityje ir pan. Atsižvelgiant į šias aplinkybes, manytina, kad nuasmenintų duomenų pateikimas iš dalies ribotų ekspertinio vertinimo galimybes, sąlygotų netikslų konkurso nuostatuose reglamentuotos ir pareiškėjo pateiktos informacijos turinio vertinimą.  | Pasiūlymas laikytinas kaip neįgyvendintas dėl objektyvių, nuo SPPD nepriklausančių priežasčių.Pastabų neturime. |
| 36. | 5.4.4. Viešųjų pirkimų specifikacijose ir ekspertinių paslaugų teikimo sutartyse susieti aptiktų klaidų skaičių su galutiniu apmokėjimu arba numatyti alternatyvias priemones ekspertinių paslaugų kokybei užtikrinti | **Atsižvelgta.** Atsižvelgiant į tai, kad konkursus organizuojančių įstaigų parengtose projekto vertinimo anketose vertinimo kriterijai dažnu atveju nėra aiškūs, konkretūs, objektyviai įvertinami, taip pat nustatomi dideli galimų skirti balų intervalai, neapibrėžtos tarpinių balų reikšmės, yra sudėtinga nustatyti ekspertinių paslaugų vertinimo kokybės kriterijus. Departamento nuomone, būtų tikslinga konkursą organizuojančioms įstaigoms tikslinti vertinimo anketų formas, nustatyti aiškius, konkrečius vertinimo kriterijus bei siekiant užtikrinti kokybišką ekspertinio vertinimo paslaugų atlikimą pateikti vertinimo anketos pildymo rekomendacijas. Šiuo metu, siekiant užtikrinti ekspertinių paslaugų kokybę, Departamento rengiamose su ekspertais sudaromose projektų paraiškų vertinimo paslaugų sutartyse reglamentuota, kad Departamentas (Užsakovas), gavęs eksperto (Vykdytojo) atliktų paslaugų perdavimo–priėmimo aktą, įvertinęs suteiktų paslaugų kokybę bei nustatęs trūkumus (pvz., vertinimo anketos tam tikrų skilčių vertinimai pateikiami be komentarų ar neargumentuoti, komentaras neatitinka skiriamo balo, pateikta neteisinga skiriamų balų suma, nenurodyta projekto įgyvendinimui siūloma skirti suma, siūloma skirti suma neteisingai apskaičiuota, nepateikti argumentai dėl siūlomų mažinti lėšų ir pan.), atsisako pasirašyti paslaugų perdavimo–priėmimo aktą, pateikia pastabas Vykdytojui dėl suteiktų paslaugų ir įpareigoja per nustatytą terminą pašalinti trūkumus. Sutartyse išskirti atvejai, kuriems esant Vykdytojas, Užsakovui pareikalavus, įsipareigoja sumokėti Užsakovui sutartyje nustatyto dydžio baudą už sutartinių įsipareigojimų nevykdymą:1. Jeigu Vykdytojas visiškai arba iš dalies neįvertina pagal Sutarties priedą pateiktų paraiškų ir nustatytu laiku nepateikia programų projekto turinio ir lėšų planavimo įvertinimo formų (išvadų);2. Jeigu suteiktos paslaugos yra nekokybiškos, neatitinka Lietuvos Respublikos galiojančių teisės aktų reikalavimų ar įprastų panašioms paslaugoms taikomų kokybės standartų;3. Jeigu Vykdytojas nepašalina trūkumų per šalių suderintą laiką. | Pasiūlymas laikytinas įgyvendintu.Pastabų ir pasiūlymų nėra. |
| 37. | 5.4.5. Numatyti ir vykdyti priemones, skirtas ekspertų teikiamų paslaugų kokybei gerinti (pvz., parengti ekspertų darbo atmintines, organizuoti mokymus ekspertams ir pan.) | **Atsižvelgta.** Atsižvelgiant į pateiktą siūlymą, Departamentas vykdo ekspertų teikiamų paslaugų kokybę užtikrinančias ir gerinančias priemones. Prieš pradedant ekspertinį vertinimą, Departamento Projektų atrankos skyriaus darbuotojas ir Konkurso organizatoriaus įgaliotas atstovas supažindina ekspertus su konkurso tikslais, numatoma darbo organizavimo tvarka, pateikia paaiškinimus, kaip pildyti vertinimo anketas, į ką tikslinga atsižvelgti vertinant projektus, apžvelgia vertinimo ypatumus, kitas aplinkybes, atsako į ekspertų klausimus. Dėl ekspertinio vertinimo metu iškilusių klausimų, susijusių su vertinimo anketos pildymo reikalavimais, ekspertai turi galimybę teikti paklausimą Departamento Projektų atrankos skyriaus darbuotojams. Papildomai Departamento Projektų atrankos skyrius yra ekspertams parengęs rekomendacijas dėl vertinimo anketos pildymo, kurios, analizuojant ekspertinio darbo organizavimo ir įgyvendinimo praktiką, nuolat yra tobulinamos. Ekspertai, kuriems pavesta įvertinti Jaunimo reikalų departamento prie Socialinės apsaugos ir darbo ministerijos (toliau – JRD) organizuojamų konkursų paraiškas, prieš pradėdami atlikti paraiškų turinio vertinimą, yra papildomai supažindinami su JRD parengta jaunimo politikos įgyvendinimo srities finansavimo konkursų paraiškų vertinimo atmintine. **JRD** 2019 m. sausio 31 d. raštu Nr. 2S-134 (5.2) „Dėl finansavimo konkursų paraiškų vertinimo atmintinės“, Socialinių paslaugų priežiūros departamentui prie Socialinės apsaugos ir darbo ministerijos buvo pateiktos Departamento darbuotojų paruoštos gairės ekspertams su esminiais momentais, vertinant finansavimo konkursams pateiktas paraiškas. | Pasiūlymas laikytinas įgyvendintu.Pastabų ir pasiūlymų nėra. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Šios išvados 19 psl. aprašytos siūlomos taikyti atrankos procedūros. [↑](#footnote-ref-1)
2. **26** **straipsnis. Sprendimui priimti reikalingos informacijos gavimas**

2. Viešojo administravimo subjektas gali reikalauti tik tų dokumentų ir informacijos, kurių nėra valstybės registruose ar kitose valstybės informacinėse sistemose. Viešojo administravimo subjekto reikalavimas pateikti dokumentus ir informaciją, kurie yra valstybės registruose ar kitose valstybės informacinėse sistemose, laikomas biurokratizmu. [↑](#footnote-ref-2)
3. Pvz., finansavimas galėtų būti skiriamas visiems ekspertų vertinimu finansuotiniems projektams (projektams, surinkusiems ne mažiau kaip minimalų konkursų nuostatuose nustatytą balų skaičių), tačiau proporcingai mažinant pagrįstai prašomą lėšų sumų vidurkį, atsižvelgiant į reitingavimo rezultatus, siekiant, kad blogiausiai įvertintai paraiškai prašoma lėšų suma būtų sumažinta daugiausia. Pvz., nuostatuose nustatyta maksimali paraiškos įvertinimo balais suma sudarytų 100 proc., ekspertų paraiškos įvertinimo balų vidurkis – atitinkama procentinė išraiška ir (ar) pritaikius tam tikrus mažinimo koeficientus. [↑](#footnote-ref-3)
4. Projektų administravimo taisyklių 132 papunktis ir 18 punktas. [↑](#footnote-ref-4)
5. Pvz. įvertinti ir apibendrinti buvusius netinkamų ekspertų įvertinimų pavyzdžius. [↑](#footnote-ref-5)